Algoritmusok, adóellenőrzés, kormányzati háttéralkuk és egy rejtélyes haláleset - Budapest Beacon
Algoritmusok, adóellenőrzés, kormányzati háttéralkuk és egy rejtélyes haláleset
augusztus 4, 2014 - Novak Benjamin
Permalink: https://goo.gl/Zw2Yfr
Az atlatszo.hu által nyilvánosságra hozott cégiratok szerint érvénytelen volt az EU-s pályázatokat kezelő Welt 2000 Kft. szoftverének kormányzati megvásárlása egy nappal a szoftver 47 éves fejlesztőjének halála előtt.
A Welt 2000 történet már-már Hollywood jobb forgatókönyveihez hasonlatos, megfejthetetlen algoritmusokkal, adóellenőrzéssel, jövedelmező kormányzati megbízással és végül a szoftver kifejlesztőjének idő előtti halálával.
Tavaly év végén Lázár János (fenti képen), a Fidesz képviselője és problémamegoldó-embere két hónapot kapott, hogy megszerezze az EMIR Uniós Támogatások kezelését végző szoftver forráskódjának jogait. A szoftvert – a forráskódok nélkül – már úgy tíz évvel ezelőtt eladta a kormánynak Komáromi András programozó, 262 millió forintért.
Nem ez volt az első alkalom, hogy a kormány tisztviselőinek valamelyike megpróbálta megszerezni a forráskódot: a korábbi miniszterelnök, Bajnai Gordon, majd a Fidesz képviselője, Rogán Antal 2008-ban illetve 2010-ben is kísérletet tett erre. Az EMIR szoftver mintegy 10 billió forintnyi EU-s támogatás könyvelését és nyomon követését végezte a 2004-2013-as finanszírozási periódusban, és ezalatt a Welt 2000 több milliárd forint bevételre tett szert a szoftver karbantartása által. Azonban a gyümölcsöző időszaknak vége szakadt, amikor tavaly év végén a NAV a feltételezett adócsalás miatt rajtaütésszerű adóellenőrzéseket végzett a cégnél.
2014. március 1-én a kormány bejelentette, hogy megszerezte a céget és a szoftver forráskódját 800 millió forintért. A következő napon a korábban jó egészségnek örvendő, 43 éves Komáromi hirtelen elhunyt. Másnap Csepreghy Nándor államtitkár-helyettes bejelentette Magyarország és az EU partneri megállapodását a 2014-2020-as finanszírozási periódusra.
Azonban az Átlátszó kiderítette, hogy a nyilvánosan elérhető cégiratokból az derül ki, hogy Komáromi részesedést szerzett a Welt 2000-ben február 26-án, kevesebb, mint egy héttel halála előtt. Halála miatt a frissen visszaszerzett tulajdonjogát automatikusan három kiskorú gyermeke örökölte. Az Átlátszó forrása elmagyarázta, hogy „a gyermekeket képviselő ügyvéd a gyermekek érdekeinek képviseletében jár el. Ez pedig azt jelenti, hogy a cég nem adható el a valós piaci értéke alatti összegért … mivel abban az esetben az ügyvéd pénzügyi veszteséget okozna a gyermekeknek. Ha a kormány valóban 800 milliót ajánlott a cégért,… akkor az jóval a piaci érték alatt volt.”
A kormány elmondása szerint továbbra is érdekelt a cég megszerzésében, de nem tett újabb ajánlatot arra. “Sehol nem tartunk” – mondta el az eladással kapcsolatban az Átlátszó forrása. „Nem hogy árat, szerződéstervezetet se láttunk”. Csepreghy a weboldal érdeklődésére elmondta, „a kormány vételi szándéka nem változott, és a mostani tulajdonosok eladási szándéka sem”.
A gyámügy dönthet az uniós pályázatkezelő rendszer tulajdonjogáról, Atlatszo.hu; 2014. július 29.
Welt 2000 founder Andras Komaromi, 47, dies after succumbing to government pressure, BudapestBeacon.com; 2014. március 6.